rlitschk/wikidir huggingface dataset:
XING isch es soziaals Netzwärch, wo vo dr Firma XING SE z Hamburg betriibe wird. Uf däm Kanaal chame z eerscht emol persönlechi Kontakt verwalte und nöji Persoone aschrybe. Es isch psunders als Netzwärch für di gschäftlechi und au privati Komunikazioon für Lüüt im düütschsproochige Ruum – der Regioon D-A-CH – dänkt. D Nutzer informiere uf ihrne Syte über dr Wärdegang und ihri pruefliche Kompetänze. Si chönd mit andere zäme Gruppe ufmache zum über öppis diskutiere. Es git au s Sischteem XING Spanien für spanischi Chunde und d XING S.à r.l., wo z Luxemburg dihei isch, für die französische. D Schnittstell für Benutzer isch i verschidene Sprooche. S Undernääme het ane 2003 agfange, dozmol no under em name OpenBC (Open Business Club); 2017 het s scho meh weder tuusig Lüüt beschäftiget. Und ane 2016 sind schynts scho meh weder zää Milioone Chunde uf däm Medium agmäldet gsi. 2009 isch s Meedieundernääme Hubert Burda Media der Hauptakzionäär vo dr XING SE woorde. Sid 2010, wo d XING SE d Firma amiando gchauft het, ghört dere ihres Gschäft als online-Ticket-Händler au derzue; es isch hüt dr düütsch Dienscht XING EVENTS. Me cha sech dört über Ereignis go informiere, mit Kaländerfunkzioone schaffe und
Xing isch: s chinesische Wort und Schriftzeiche für Stärn e chinesische Familiename e geografische Name vo: Xing (Lüliang), eme Piet i dr Provinz Shanxi z China Xing (Staat), eme chinesische Staat, wo s vor zwöituusig Joor gää het XING bedüütet: XING, es soziaals Netzwärch im Internet XING, es Undernääme z Hamburg, wo s Netzwärch XING betriibt XING Magazin, es österrychischs Heftli
D CH Media isch es Schwiizer Meedieundernääme. Es git’s sid ane 2018, wo s als Joint Venture vo de NZZ-Grubbe und de AZ-Meedie entstande isch. Do derby si vo dene beide Partner diväärsi Regionalzytige bygstüüret worde, und au die verschidene Internet-Plattforme vo de Zytige. Und es het au Radio und Färnsee-Stazioone drby. Zu dr CH Media ghöre drüü Trukereie: Mittelland Zeitungsdruck, NZZ Media Services und Vogt-Schild. Bi däre Reorganisazioon goot’s de Akzionääre trum, bi dr ganze Firmegrubbe zwöihundert Stellen abzboue. d Aargauer Zytig (mit de regionalen Uusgabe für Brugg, s Freiamt und s Fricktal) d Soledurner Zytig s Gränchner Tagblatt s Oltner Tagblatt di Basellandschaftlechi Zytig d bz Basel d Luzärner Zytig s Sanggaller Tagblatt Tele M1 Tele Bärn TeleZüri TV24 TV25 S1 Tele 1 TVO – Das Ostschweizer Fernsehen Radio Argovia Radio 24 Radio FM1 Radio Pilatus Radio Melody Virgin Radio Hits Switzerland Virgin Radio Rock Switzerland
Dr Raimund Wäschle (* 28. Juli 1956 z Stuegert; † 14. Merz 2019 z Raveschburg) isch e dytsche Moler un Grafiker gsii. Dr Raimund Wäschle isch z Raveschburg ufgwachse, sy Vater isch dr Kommunalbolitiker un Oberburgermaischter Karl Wäschle gsii, sy Mueter e Klavierspiileri un -lehreri. Vu 1977 bis 1983 het er an dr Akademy vu dr Bildende Chinscht Stuegert bi dr Brofässore Moritz Baumgartl un Rudolf Schoofs studiert. Anne 1980 het er dr Bryys vu dr Dytsche Leasing AG, „Grafik unserer Zeit“, Frankfurt, iberchuu, 1987 dr „Oberschwebische Chunschtbryys“ vu dr OEW Biberach; 2004 s „Chunschtstipendium vu dr Abdailig Bildendi Chunscht“ vu dr Bayerische Akademy vu dr Schene Chinscht. Mit Fotodokumänt us dr nationalsozialistische Vernichtigslager het dr Raimund Wäschle sy Themenechrais gfunde. Bim Uuslyychte vu mänschlige Abgrind isch dr Expressionischt Max Beckmann e Vorbild fir en gsii. Dr Schriftsteller Peter Renz het vu dr 1994 entstandene „Blättern auf Packpapier“, si hätte ne bezwingendi Klarhait: „Bei aller Düsternis bewahren sie in ihrer rätselhaften Archaik eine warme, fast ermutigende Aura.“ Dr Chunscht vu dr Radierig het si dr Raimund Wäschle bsundersch intensiv gwidmet. Sy Akademielehrer Rudolf Schoofs het en aagregt, „auf noch verborgene, ungehobene Möglichkeiten, die in dieser über die Zeit tradierten Drucktechnik
D Isabell Huber (* 27. Augschte 1987 z Haalbrunn) isch e dytschi Bolitikeri (CDU) un syt Jänner 2019 Mitglid im Landdag vu Bade-Wirttebärg. D Huber isch z Wüeschterot ufgwachse. Anne 2007 het si am Justinus-Kerner-Gimnasium z Weisberg s Abitur gmacht. An dr Hochschuel Kähl het si ne Uusbildig zum ghobene Verwaltigsdienscht gmacht (Bachelor of Arts – Public Management) un derno vu 2011 bis 2015 bim Haupt- un Personalamt vu dr Stadtverwaltig Stuegert gschafft. Näb em Beruef het si 2013 bis 2016 an dr Hochschuel fir effentligi Verwaltig un Finanze z Ludisburg ne Master gmacht (Master of Arts – Public Management). Vu 2015 bis 2018 het si as Persenligi Mitarbaiteri vum Amtslaiter bim Haupt- un Personalamt vu dr Stadtverwaltig z Stuegert gschafft. 2018 bis aafangs 2019 isch si in Elterezyt gsii. D Huber isch ghyrote un het e Dochter (* 2018). Si läbt mit ihre Familie z Stuegert. D Isabell Huber isch vu 2013 bis 2014 Chraisvorsitzeri vu dr Junge Union z Haalbrunn gsii un vu 2013 bis 2015 Bysitzer im Bezirksverband Nordwittebräg vu dr Junge Union. Vu 2013 bis 2015 isch si derzue Mitglid im Chraisvorstand vu dr CDU Haibrunn gsii un Bysitzer im CDU-Bezirksverband Nordwirttebärg. Bi dr Landdagswahl 2016
f Die Hinteri Egg (uf de Schwizer Landcharte Hinderi Egg) isch e Bärg im Schwiizer Jura. Der Gipfel isch uf 1169 Meter über Meer. Dört obe isch dr höchscht Punkt vom Baselbiet. Dr Bärg, wo die Hinteri Egg dr oberscht Gupf dervo isch, lyt i de Gmeinde Waldenburg, Liedertswil und Reigoldswil. Es isch das Piet, wo d Hügelreie zwüschem Waldeburgertal und em Reigoldswilertal im Süüde a d Kreete vo dr dritte Jurachetti vom Faltejura aachunt. Die Hinteri Egg isch zwar die höchschti Stell vo der nooche Umgäbig, aber der gnau Platz, wo sech die drüü Wasserscheidine träffe, isch zwöihundert Meter wyter im Süüde ufem Chellechöpfli. Das stoot oben a dr Flue über dr Limmere. Vo dört us cha me wyt is Land ume luege: mä gseht über d Limmere uf Mümliswil und s undere Guldetaal abe und dur d Kluus bi dr Nöi-Falkeschtei füre, und no wyter use is Middelland und bis zu den Alpe. Im Südweschte zeige sech d Jurahöchine bis übere zum Wysseschtei und im Oschte d Gägend vo dr Bölcheflue. Vo Basel häär isch das dr nöchschti Punkt zum vom Jurakamm uus d Alpe z gseh. Übers Chellechöpfli und nid über di Hinteri Egg goot d Kantonsgränze
Die weschtgermanische Sprooche sind e Teil vo de germanische Sprooche. Me underscheidet se vo de ehemolige, hüt usgschtorbene oschtgermanische Sprooche un vo de nordgermanische Sprooche. Die wichtigere weschtgermanische Sprooche und Sproochfamilene sind s Änglisch, s Hochdüütsch, s Niderländisch, s Afrikaans, s Niderdüütsch, s Frysisch und s Jiddisch. D Dialäktology beschrybt dene ihri Wariante. S eltischte Objäkt mit weschtgermanische Wörter druff chunt no us dr spootantike Zyt; es isch dr Strääl vo Frienstedt, wo im dritte Joorhundert nach Chrischtus gmacht worden isch und e Runeschrift het. Schriftdokumänt mit weschtgermanische Wörter oder ganzi Tegscht in einere vo dene Sprooche git’s sid em 6. Joorhundert, so au es bar altalemanneschi Runeschrifte; im nüünte Joorhundert isch s altalemannische – und do drmit au althochdüütsche – Wörterbuech «Abrogans» gschribe worde, wo hüt i dr Biblioteek vom Chloschter Sanggalle lyt. Für d Sproochforscher isch es, will no elteri Kwelle fääle, schwirig, z sääge ob die einzelne weschtgermanische Sprooche von ere gmeinsame Ursprooch chöme. Me cha ihri Gschicht erscht sid em Middelalter gnöier beschrybe. Au was d Grubbierig vo dene Sprooche agoot, het me verschideni Modäll diskutiert. So tuet me die weschtgermanische Sprooche ydeile i ne «anglo-fryseschi» und e «kontinäntalgermaneschi» Grubbe. Und es git au d Theory,
Shōgi (vum jàpànische 将棋, "s Schpeel vun de Generale") ìsch e strategisches Brattschpeel fìr zwei Schpeeler, un d jàpànische Variante vum Schàchschpeel. Wie Schàch kummt Shōgi vermüetlich vu Nordindie un het kineesischi Iiflüss g'het. S gìbt trotzdem e pààr Differanze mìt de ànderi Schachvariante, unter àndrem d Meeglichkeit, d àngfàne Figüre vum Geijner fìr sìch salwe im Schpeel züe reintegriere. D Shōgi-Schpeelstäine b'stehe üs numme e einzige Farwe. Ihre Rìchtung ärlàuibt züe wìsse, züe wellem Schpeeler sie g'heere. Bäidi Schpeeler (bezeichnet àls Sente 先手 un Gote 後手, Sente fàngt d Partie àn) hàn jeder genàu zwànzich Shōgi-figüre unter d'r Hànd: Älf wichtigi Figüre : De Kìnig (王 - ō // 玉 - gyoku) Zwei Sìlwergenerale (銀 - gin) Zwei Guldgenerale (金 - kin) Zwei Schprenger (桂 - kei) Zwei Lànze (香 - kyō) E Laifer (角 - kaku) E Turm (飛 - hi) Niin Büüre (歩 - fu) S Zìhl vum Schpeel ìsch es, de Kìnig vum Geijner in "Schàchmàtt" züe schtelle. De Geijnerische Kìnig wurd àngegrìffe un de Geijner kànn sin Kìnig vum Àngrìff nìtt verteidige. De Schpeeler in Schàchmàtt het verlore un de àndere Schpeeler logìscherwiis gwìnn d Partie. De Kìnig kànn sìch eins Feld ìn jeder Rìchtung
Ds Violoncello (Aussprache ˌviolɔn'tʃɛlo], Plural Violoncelli, Kurzform Cello, Plural Celli, frier au Violoncell) isch en aus verschiedene Holzarde gferdigdes Streichinschdrumend aus dr Viola-da-braccio-Familie. Die Abkürzung isch Vc. Des Wort stammt aus dem Idalienischa ond bedeuded eigedlich „kloiner Violone“. Die deitsche Bezeichnung war frier au Bassgeig oder kloine Bassgeig. Das Violoncello wird voma Violoncellisda mit eme Bogen gschdricha. Andersch als d'Violin ond d'Bratsch werd das Enschdrumend (mit em Hals nach oba) aufrecht zwischen de Beine ghalten ond stoht heit moischd mit eme ausziehbare Schdachel aus Medall, Holz odrr kohlastofffaserverschdärkdem Kunschdstoff uff em Boda. Das Cello wurd 2018 zom Inschdrument des Jahres gwählt.
Dr Strääl vo Frienstedt isch en alte Gebruuchsgägestand, wo us em Gwei vomene Hirsch gmacht isch. Er chunt usem dritte Joorhundert nach Chrischtus; me het en ane 2000 bi Frienstedt z Tüüringe zäme mit vil andere Sache us dr spootantike Zyt gfunde. Dr Strääl het e drüüeggigi Form. Erscht im Joor 2011 het me bin ere gnöiere Undersuechig gseh, ass uf däm Objäkt en Inschrift ygritzt isch. Es sind Ruunezeiche. D Sproochforscher dänke, die Zeiche sige z Tüüringe i dä Strääl gritzt worde. Es isch es ganz es wichtigs spoochgschichtlechs Dokumänt, will s bis jetz s eltischte schriftleche Züügnis isch us dr Gägend vo de weschtgermanische Sprooche (wo au s Alemannische derzue ghört). No elteri Ruune könnt me numme us em Piet vo de nordische Sprooche. Au die früeschti nordischi Ruuneschrift, wo bis jetz gfunde worden isch, stoot uf emene Strääl; dä ghört zum Fund vo Vimose z Dänemark und er chunt usem zwöite Joorhundert; er treit e Futharkschrift. Das wo uf däm chlyne Strääl vo Frienstest stoot, isch eifach eis Wort. Es heisst kaba, was me as «kamba» mues lääse, und es bedüütet «Strääl». Für d Sproochgschicht isch das öppis wichtigs, wil me jetz s erschte Mol e so
Es Dorf isch en Ortschaft mit vilne Hüüser, wo de verschidene Kwartierstroosse noo oder rund ume middleri Platz bout sind. S germanische Wort thaurp het i dr gotische Sprooch es yghaagets Areal bedüütet; es stoot scho i dr Bible vom Wulfila. Das Wort isch i dr alemannische Sprooch und em Hochdüütsche allgemein ebe zu Dorf woorde. Im Schwiizerischen Idiotikon isch im Band 13 e ganz e grosse Artikel über alli mügleche sproochlechen und volkskundtleche Sache zum «Dorf» abtrukt. Es isch e Sidlig mit private Hüüser und meischtens au es bar öffentleche Geböid; hüüffig het’s e Chilen oder e Kapälle und es Schuelhuus, und bi grössere Dörfer bruuchts au es Gmeindhuus und vilecht findet me no e Wirtschaft (oder meh as eini), e Baanhof oder e Müli, und vilech e Laade und e Boscht. So isch es i dr tradizionelle Form vom Dorf gsi, bevor i dr jüngschte Zyt vil Funkzioone us de Dörfer verschwunde sind und me se nume no i de zäntraalen Oort het. Dörfer sind tradizionell hüüffig dr Middelpunkt von ere Gmeind oder Dorfgnosseschaft gsi, und eine vo de Dorflüüt isch dr Amme gsii; das isch jetz i vilne Fäll nümmen eso, wil mängi alti Gmeind sech mit
Baden stoht für: Städt und Gmeinde Bade AG isch en Kurort im schwiizerische Kanton Aargau Bade-Bade isch e Stadt z Bade-Württebärg, won bis 1931 Bade gheisse häd. Baden, z Niiderööschtriich Baden in de Bretagne (Département Morbihan) Länder und Regione Bezirk Bade (Aargau) isch en Bezirk im Kanton Aargau Grafschaft Bade isch e Gmäini Härrschaft (es Undertanegebiet) i de alte Eidgenosseschaft gsi. Kanton Baden isch en Kanton i de Helvetische Republik gsi. Bade (Land) isch e friers tütsches Land und ane 1952 i Bade-Würtebärg ufgange Markgrafschaft Bade isch de Vorläufer vom Grosshärzogtum gsi. Markgrafschaft Bade-Bade isch vo 1535 bis 1771 es Territorium in Südweschtdütschland gsi. Markgrafschaft Bade-Dorlach isch vo 1535 bis 1771 es Territorium in Südweschtdütschland gsi. Grossherzogtum Bade isch vo 1806 bis 1871 en souveränder Schtaat gsi und ab em 1871i bis ins 1918i es Land vom Tüütsche Riich. Republik Baden isch vo 1918 bis 1945 es Land vom Tüütsche Riich gsi. Bade (Südbade) isch 1945 bis 1952 es Land in de französische Bsatzigszone und am em Mai 1949 in de Bundesrepublik Tüütschland gsi. Badisches Oberland isch d Südhelfti (= dr alemannisch Deil) vum Großherzogtum Bade gsii, mer sait aü hit no Badisches Oberland, Oberbade oder Oberland. Bade, en Bezirk
D Bärner Konwänzioon isch e Vertrag, wo der Öiroparoot ane 1979 gschribe het. Dä Vertrag het völkerrächtlechi Bedüütig. Dr Öiroparoot wott do drmit d Dier und d Pflanze, wo z Öiropa und drumume i wilde Naturrüüm lääbe, schütze. Dr ganz Titel vo dämm Dokumänt isch uf Hochdüütsch: Übereinkommen über die Erhaltung der europäischen wildlebenden Pflanzen und Tiere und ihrer natürlichen Lebensräume. Dr Name chunt drvo, ass dr Öiroparoot dr Vertrag z Bärn deponiert het, wo ne d Länder nodisno sind cho unterschrybe. Als letschti Länder sind bis jetz Georgie und Montenegro ane 2009 uf Bärn cho d Underschrifte bringe. 46 öiropäischi und au vier afrikanischi Länder sind der Konwänzioon byträtte, zum dr Naturschutz als wichtegi politischi Uufgab ärnscht z nää. Und au d EU isch es Mitgliid. D EU het am 3. Dezämber 1981 wäge däm Vertrag d Vogelschutzrichtlinie und s Netzwärch «Natura 2000» und s Netz vo biogenetische Reserwat ygfüert. Jedes Land het eigeti Gsetz und Yrichtige, wo em Zwäck vo dr Bärner Konwänzioon nütze. I dr Schwiiz, wo dr Vertrag ane 1982 ratifiziert het, sind s Bundesgsetz übere Natur- und Heimetschutz vo 1966 und dr Artikel 78 vo dr Bundesverfassig die wichtigschte Grundlage. Düütschland het dr Vertrag 1984
D Nälleburger sind im Middelalter es grosses schwööbischs Adelsgschlächt im Piet am Hochrhy und am Bodesee gsi. Zerscht het me ne Eberhardinger gseit, wil si vo dr Familie vo de Graafe vom Zürigau im zääte Joorhundert abstamme. Ihri nöji Stammburg – ebe d Nälleburg – isch ufeme Hoger bi Stockach nid wyt wägg vom Bodesee gstande. D Burg sälber isch erscht ane 1056 im ene Dokumänt erwäänt; wil aber scho hundert Joor vorhäär dr Gottfrid vo Nälleburg aktekundig isch, mues au d Burg scho so früech do gsi sy. Hüt isch vo dr Burg fasch nüüt me z gseh; d Räschte vo dr Ruyne sind scho im 18. Joorhundert aproche worde. D Nälleburger sind zytewys Graafe vom Zürigau und au vom Tuurgi und vo Kläve, Rychsvögt vo Züri und Vögt vom Chlooschter Äisidle gsi. Si sind als Guettääter vom Chlooschter Ryychenau ufträtte, wo dr Nälleburger Ekehart im elfte Joorhundert Apt gsi isch. Zu ihrem Psitz het vil Land im Tuurgi, im Chläggi und im Hegau ghört. Drum chunt d Familie i dr früene Gschicht vo vilne Ortschafte i däm Piet vor. Dr letscht männlech Verträtter vo dr Graafefamilie, dr Graaf Burkart, isch im Joor 1101 oder 1102 gstorbe. S Land
Markgreflerisch isch dr Dialäkt vum Markgreflerland, dr Region zwische Fryybeg un Basel. Im Weschte goot s Markgreflerisch in s Elsässisch un im Syyde in s Dinkelbergisch un in s Nordweschtschwyzerdytsch iiber. Bim Markgreflerland cha mer unterschaide zwisch em historische Biet, wu am 8. Septämber 1444 dur dr Zämmeschluss vu dr Herrschaft Röttele, dr Landgrofschaft Suseburg un dr Herrschaft Badewyyler entstanden isch, em geografische Biet, wu d Naturryym Markgrefler Higelland un d Markgrefler Ryyebeni derzue ghere un em Wyyböubiet Markgreflerland, wu uugfehr em Verbraitigsbiet vum Guetedel­aaböu entspricht. Sprochlig umfasst s Markgreflerisch di bode Dialäktregione Nerdlige Millemer Ruum un Sidlige Millemer Ruum (no Steger/Jakob 1983). Abgränzig no Weschte (Weschtlig Oberrhyalemannisch = Elsässisch) Verschiebig vu germanisch „k“ im Aalut: (Chind Kind, Chobf Kopf, weschtlig: Kind, Kobf). S /b/ wird in Werter wie schryybe (schreiben), fäärbe (färben) nit zue /w/ spirantisiert (weschtlig: schryywe, färwe). Im Markgreflerisch sait mer goo gehen, schdoo stehen (us mhd. gân, stân), weschtlig gee, schdee (us mhd. gên, stên) Abgränzig no Norde (Bryysgau-Rench-Ruum, Fryybeg-Wolfacher-Ruum, Neistädter Ruum) Verschiebig vu germanisch „k“ im Aalut: (Chind Kind, Chobf Kopf, Chrod Kröte, nerdlig: Kind, Kobf, Grod). S /b/ wird in Werter wie schryybe (schreiben), fäärbe (färben) nit zue /w/ spirantisiert (nerdlig: schriiwe, färwe). Abgränzig
E Grossstadt isch e Stadt, wo hunderttuusig oder meh Ywooner het. Das isch eso definiert nach em Pschluss vo dr Internazionale Statistikkomferänz ane 1887. Me het dört au d Gröössi feschtgleit, wo für d Chlystedt und für d Middelstedt sell gälte. Uf dr Wält git s öpe viertuusig Groossstedt; achzg drvo sind z Düütschland, und vili vo dene sind chreisfreji Stedt. D Schwiiz het sächs Groossstedt. Die gröschti Stadt im alemannische Sproochruum isch Stuttgart. I däm Gebiet het s im Ganze drizää Groossstedt, sibe im düütsche Deil, vier i dr Schwiiz und zwo im Elsass. Wenn e Stadt meh als ei Milioon Lüüt het, so seit men ere au „Milioonenstadt“ oder „Metropole.“ Alemannischi Milioonestedt git s nit. En andere nöie Begriff für riisegi Stedt isch dä vo dr „Megastadt“, wo me drfür abr kei algemeini statistischi Definizioon het. H. Häußermann (Hrsg.): Großstadt. Soziologische Stichworte. 2. Auflage. Opladen 2000, ISBN 3-8100-2717-0. Grossi und middleri Stedt im alemannische Piet
Furchtbar fröhlechi Wienacht (Original: A Merry Friggin' Christmas) isch en US-amerikanische Film us em Dezember 2014, wu dr Joel McHale, dr Robin Williams un d Lauren Graham d Hauptrolle din spile. D Reschy het dr Tristram Shapeero gfiert. Es isch e Film im Styl von ere «schwarze Komödie». Er het ehnder schlächti Kritike übercho. I dr Gschicht goot s um e Wienechtsfyr von ere schwirige Familie. D Musig zum Film isch vom Ludwig Göransson. Furchtbar fröhliche Weihnachten in dr Internet Movie Database
Alischwil isch e Ortschaft i dr aargauische Gmeind Boniswil. S Dorf lyt uf dr Weschtsyte vom Hallwilersee under em Bärg Horn. Dr Ortsname chunt s erschte Mol in ere Urkunde vo ane 1306 vor. D Lüüt vo Alischwil hän zu dr Pfarrei Seenge ghört. Ane 1822 isch dr Wyler Schwaderhof, wo e halbe Kilometer südlech vom Dorf Alischwil isch, vo dere Gmeind wägggnoo und Birrbu zuegschlage worde. Alischwil sälber het sech ane 1899 mit dr Nochbergmeind Bonischwil zämetoo. S Dorf Bonischwil lyt nume ei Kilometer im Norde vo Alischwil. Andreas Steigmeier: Alliswil. In: Historisches Lexikon vo dr Schwiiz.
Anglike isch es Dorf im Kanton Aargau. Es lyt im Bünztal und ghört zu dr Gmeind Woole. Dr Ortsname chunt s erschte Mol in ere Urkunde vo ane 1263 vor. 1678 isch s Dorf in Psitz vom Landeshaupme Beat Jakob Zurlauben cho, und erscht sid ane 1798 isch es en eigeni Gmeind gsi. Ufe erscht Jänner 1914 isch Anglike mit Woole zämegleit worde. Anne-Marie Dubler: Anglikon In: Historisches Lexikon vo dr Schwiiz. Commons: Anglikon – Sammlig vo Multimediadateie Dorfverein Anglikon uf wohlen.ch Kapelle Anglikon uf pfarreiwohlen.ch Dorfkapelle Anglikon, Wohlen uf aargauerkapellen.ch
Dr Hans Wüthrich (* 3. Augschte 1937 z Äschi; † 20. Merz 2019 z Arlise) isch e Schwyzer Kumbenischt un Sprochwisseschaftler gsii. Dr Wüthrich stammt us ere Buurefamilie. Är isch vu 1952 bis 1956 uf s Evangelisch Lehrerseminar Muristalde (Campus Muristalde) z Bärn gange. Derno het er Klavier bim Sava Savoff un Musiktheory bim Sándor Veress am Bärner Konservatorium studiert. Vu 1968 bis 1972 het er Kumbositionsunterricht bim Klaus Huber z Basel un z Frburg gnuu. Dernäbe het er Musik-, Literatur- un Sprochwisseschaft an dr Universitet Züri studiert. Anne 1973 het er mit dr Dissertation Das Konsonantensystem der deutschen Hochsprache promoviert. Vu 1971 bis 1985 het er Phonetik an dr Universitet Züri un dr Universitet Basel glehrt. Vu 1985 bis 2002 isch er Dozänt fir Musiktheory, Musikanalyse un Gheerbildig an dr Zürcher Musikhochschuel gsii. Zue syne Schueler*ne zelle dr Nils Günther, d Marianne Schroeder un dr Alfred Zimmerlin. Syt 2002 het er as freischaffende Kumbenischt gschafft. Är isch Mitglid bi dr Berliner Akademy vu dr Chinscht gsii. Der heimliche Weg für Sopran, Klarinette, Trompete, Viola, Cello, el. Orgel und Schlagzeug (1968) Requiem für Gulliver für Orchester, vier Singstimmen und Tonband (1972-1973 Kommunikationsspiele. Ein Konzept (1973) Das Glashaus. Musiktheater für sechs
Under Ostalemannisch fasst mer alli alemannische Dialekt zämme, wo de Plural vum Verb in allene dri Persone uf -et (oder au -ed, -ät, -at) bilde (abglaitet vu de 2. Person Plural middelhochdytsch -et un vu de 3. Person mhd. -ent noch em Schwund vum /n/), also mir/ihr/si machet, -ed. (Au im nördliche Westalemannisch gits en Einheitsplural, aber dert hen sich di 1. un di 3. Person Plural durgsetzt, und drum lutets dert mir/ihr/si mache.) D'Dialektgränze zum Westalemannisch verlauft östlich vum Schwarzwald und goht no fast gradlinig dur d'Schwyz. Bekannti ostalemannische Dialekt sin Schwäbisch, Züridytsch un d Ostschwyzer Dialekt. Lueg au Westalemannisch
Dr Martin Neukom, wo am 7. Juli 1986 z Winterthur uf d Wält cho isch, het nach de Lehr au no de Pruef vom Ingeniöör studiert und isch e Zürcher Politiker. Ufgwachse isch er im Winterthurer Stadtchräis Välte. Zerscht het er d Lehr als Maschinezeichner gmacht und er isch i de Freizyt bim Cevi aktiv gsi, und drufabe isch er go Mechatronik-Ingeniöör studiere. Er schaffet a de Zürcher Technikerschuel ZHAW z Winterthur und für d Firma Fluxim AG. Drby isch sis Spezialgebiet as Master of Solar Energy Systems d Suneenergy, won er dezue e Dokterarbet schrybt. Dr Neukom politisiert für di Grüene. Vo 2008 bis 2012 het er di Junge Grüene vo dr Schwiiz as Presidänt gläitet. Sid ane 2014 isch er im Zürcher Kantonsraat, won er i de Komission für Plaanig un Bou mitmacht. Ane 2015 isch sis Postulat, der Kanton Züri söll uf allne sine nöie Hüüser Solaralaagen yrichte, bim Kantonsraat durechoo. Am 24. März 2019 het en s Zürcher Stimmvolk in Regierigsraat gwäält, won er eerscht zweiedrissgi gsi isch. Wäge demm het d FDP en Sitz i der Zürcher Kantonsregierig verloore. Em Neukom sini Inträsse i dr Politik sind öpe: s Klima schütze, e nachhaltigi Energytechnik usboue,
S YouTube Lizenzsystem isch a Sammlong vo Regla, mo d Rechd vo de Autora, d Copyright, ond dene vo YouTube sichra sollad. Dia Regla send a Doil vom Internetrecht, Wamma Youtube nudsa duad, muaß ma se drnoch richda. S Nudsa vo YouTube wurd als Aanemma vo selle Regla aagseha D Bedeidong vo dene Regla kommd au aus dr Bedeidong vo YouTube. Uploads 2015 sen oogfähr 400 Schdonda Schbielzeid en jedr Minud hochglada worra Downloads Auf s Videoportal isch oogfähr1,000,000 mol em Monat zuagriffa worra. Weil a jedr Videoclip odr jeds Video Geld werd isch, geids da au 'click fraud'. Dr Gwinn vo YouTube isch 2015 auf sechs Milliarda US$ gschädsd worra Views Jeden Dag werrad a Milliard Videos auf Youtube aaguggd. S System vo de YouTube Lizenza soll d Urheberrechd vo de Autora schüdsa, bsondrs dia vo Videos ond d Regla fir s Nudsa feschdlega. Dozua miassad d Autora ihre Aaschbrüch em Content Manager-Account aageba. Des Vrfahra soll au d wirdschafdliche Indressa vo YouTube schidsa. YouTube nemmd Cookies zom Aazeiga plana. YouTube isch emmr 'secondary copright owner' ohne dass se drfir zahla miassad – des isch en de Nudsungsregla feschdglegd. Upload D Standard-YouTube Lizenz fir s Nauflada isch d Regel-Uploadlizenz